SVKBB

HUDOBNÝ SVET VZDIALENÝCH KULTÚR
2025-01-02 - 2025-12-31 | Hudobné átrium
2.1. – 31.12.2025
Objavujte pestrosť zvukov a harmónií. Komentovaná prehliadka etnických nástrojov rôznych krajín sveta. Prostredníctvom prezentácie jednotlivých nástrojov sa záujemcovia pútavou formou oboznámia s ich pôvodom, spoznajú históriu a zvuky tradičných etnických nástrojov rôznych kultúr a vzdialených hudobných svetov, ako aj ich uplatnenie v rôznych oblastiach hudobných žánrov. Nástroje sú určené širokej škále návštevníkov, hudobníkom i laikom. Vhodné nielen pre študentov hudobných a pedagogických odborov ako špeciálny študijný materiál, ale aj pre širokú verejnosť, pre ktorú je hudba a pestrosť rôznych kultúr záujmom a inšpiráciou.
Návštevníci Hudobného átria sa môžu tešiť na africkú sansulu, jazýčkový oceľový bubon tank drum, drevený štrbinový bubon Tinka Tong, afro-peruánsky cajón, nigérijské udu, šamanský bubon, kubánske congo a ďalšie. Súčasťou prehliadky budú aj drobné perkusie, ako napríklad oceľové agogo, drevené kokiriko, maracas cabala, cajita, himalájske spievajúce misky. Nástroje zaujmú tvarom, zvukom, materiálom, špeciálnou hrou a sú aj pastvou pre oči.
Navštívte Hudobné átrium a príďte sa nadchnúť touto netradičnou ponukou.
Projekt je realizovaný vďaka finančnej podpore Nadácie SPP.
Návštevníkom sú nástroje k dispozícií v rámci otváracích hodín. Pre organizované skupiny ponúkame prezentáciu etnických nástrojov s interakciou účastníkov v dohodnutých termínoch. Workshopy sú spoplatnené 2 € na účastníka.
Pre rezerváciu termínu nás kontaktujte emailom na adrese: hudobneatrium@svkbb.eu alebo telefonicky: (+421) 048/4710744
Otváracie hodiny:
Hudobné átrium ŠVK
Lazovná 9, Banská Bystrica
V letnom období od 1.6. – 30.9.2025
pondelok, utorok, štvrtok, piatok 9.00 – 16.00 h
streda 10.00 – 17.00 h
obedná prestávka 12.30 – 13.00
Tešíme sa na Vás!

Štátna vedecká knižnica v Banskej Bystrici je príspevkovou organizáciou Ministerstva kultúry Slovenskej republiky.

Galéria Talentov - výstava výtvarných prác
2025-06-04 - 2025-08-27 | II. poschodie

Výstava Krása je svetlo v srdci SVETOZÁR STRAČINA
2025-06-27 - 2026-01-10 | Domov múz
Štátna vedecká knižnica v Banskej Bystrici – Literárne a hudobné múzeum
srdečne pozývajú na výstavu: Krása je svetlo v srdci – Svetozár Stračina.
(3.12.1940, Turčiansky sv. Martin – 26.2.1996, Bratislava ).
Výstava zo zbierkového fondu múzea je pripravená pri príležitosti 85. výročia narodenia hudobného skladateľa, vo výstavných priestoroch expozície Múzeum – domov múz, od 27. 6. 2025 do 10.1.2026

HUDOBNÉ LEGENDY VO FILMOCH
2025-07-01 - 2025-08-28 | Hudobné átrium
HUDOBNÉ LEGENDY VO FILMOCH
2.7. – 28. 8. 2025
Príbehy hudobných legiend a ich neľahké osudy inšpirovali mnohých filmárov. Odhaľujú skryté stránky ich tvorby, približujú dobu, v ktorej žili a tvorili. Vychutnajte si ich pôsobivé príbehy prostredníctvom filmov Get On Up, Respect, Edith Piaf, Rocketman, Judy, Ray, Bohemian Rhapsody, Jimi, A Hard Day`s Night a ďalších.
V pracovných dňoch počas otváracích hodín:
pondelok, utorok, štvrtok, piatok od 9.00 – 16.00 h, streda od 10 – 17.00 h.
Organizovaným skupinám odporúčame rezerváciu termínu.
Kontaktujte: hudobneatrium@svkbb.eu 048/4710744.

PROGRAM ŠVK BB AUGUST 2025
2025-08-01 - 2025-08-31

Výstavka Alojz Čobej (1935 – 2020)
2025-08-11 - 2026-01-17 | II. poschodie
Štátna vedecká knižnica v Banskej Bystrici
Literárne a hudobné múzeum
si Vás dovoľuje srdečne pozvať na výstavku zo svojho zbierkového fondu
„Alojz Čobej (1935 – 2020)“
ktorá sa koná príležitosti 90. výročia narodenia slovenského pedagóga, rozhlasového redaktora, dramatika, textára a hudobného skladateľa Alojza Čobeja.
Výstavka je pre verejnosť dostupná od 11. 8. 2025 do 17. 1. 2026 vo výstavných priestoroch na 2. poschodí Štátnej vedeckej knižnice v Banskej Bystrici.
Štátna vedecká knižnica v Banskej Bystrici je štátnou príspevkovou organizáciou Ministerstva kultúry Slovenskej republiky
Kurátor výstavky: Mgr. Peter Filín
